Z A P I S N I K

sa 12. sjednice Općinskog vijeća Općine Čepin održane 24. svibnja 2022. godine u općinskoj vijećnici Općine Čepin, K. Zvonimira 105, Čepin.

Sjednicu je u 19,00 sati otvorila potpredsjednica Općinskog vijeća Ksenija Rajtek, utvrdivši da je sjednici nazočno 12 članova Općinskog vijeća od izabranih 15 te da Općinsko vijeće može pravovaljano odlučivati.

NAZOČNI ČLANOVI OPĆINSKOG VIJEĆA:

1. Boris Marks

2. Dino Modrić

3. Ksenija Rajtek

4. Miroslav Jerković

5. Tomislava Bareš

6. Velimir Džambić

7. Zoran Horvat

8. Nives Vidović

9. Vjekoslav Ćurić

10. Dino Arambašić

11. Dražen Arnold

12. Marija Čačić

SJEDNICI NISU NAZOČNI:

1. Robert Periša

2. Dario Skočibušić

3. Marko Brekalo

Sjednici su također nazočni: općinski načelnik Dražen Tonkovac, zamjenik općinskog načelnika Ivan Žeravica, pročelnici Krešimir Crnković, Mirjana Cvitkušić i Marica Beraković, viši savjetnik Željko Mamić, direktor komunalnih poduzeća Željko Barišić.

Potpredsjednica Općinskog vijeća navela je kako se predsjednik Općinskog vijeća ispričao i da je na putu.

Potpredsjednica Općinskog vijeća upoznala je nazočne s predloženim dnevnim redom. Istaknula je da su vijećnici na stol dobili dopunu dnevnog red točkom „Donošenje Odluke o izmjenama i dopunama Odluke o uvjetima prodaje zemljišta u Gospodarskoj zoni Čepin.

Općinsko vijeće Općine Čepin jednoglasno je zajedno sa predloženom dopunom usvojilo predloženi dnevni red, kako slijedi:

DNEVNI RED

1. Usvajanje zapisnika sa 11. sjednice Općinskog vijeća Općine Čepin

2. Donošenje Odluke o raspisivanju javnog natječaja za prodaju poljoprivrednog zemljišta u

 vlasništvu Republike Hrvatske na području Općine Čepin

3. Donošenje Odluke o izmjenama i dopunama Odluke o uvjetima prodaje zemljišta u

 Gospodarskoj zoni Čepin

4. Razno

TOČKA 1.USVAJANJE ZAPISNIKA SA 11. SJEDNICE OPĆINSKOG VJEĆA OPĆINE ČEPIN

Vijećnici su zajedno sa dnevnim redom dobili i zapisnik sa 11. sjednice Općinskog vijeća Općine Čepin.

Potpredsjednica Općinskog vijeća otvara raspravu.

Kako se nitko nije javio za raspravu potpredsjednica Općinskog vijeća Ksenija Rajtek zaključuje raspravu i stavlja na glasovanje prijedlog Zapisnika.

Općinsko vijeće Općine Čepin sa 10 glasova ZA i 2 glasa SUZDRŽAN usvojilo zapisnik sa svoje 11. sjednice.

TOČKA 2. DONOŠENJE ODLUKE O RASPISIVANJU JAVNOG NATJEČAJA ZA PRODAJU

 POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE

 NA PODRUČJU OPĆINE ČEPIN

Vijećnici su zajedno sa dnevni redom dobili i materijal za točku 2. dnevnog reda.

S ovom točkom dnevnog reda nazočne je upoznala pročelnica Marica Beraković te navela da je to zemljište koje je Programom raspolaganja predviđeno za prodaju. Cijene su određene na temelju podataka iz modula e-nekretnine.Ograničenja 3 zone zaštite crpilišta Vinogradi su jedina ograničenja i unesena su u tablicu. Moli da se u tekstu natječaja u točki I. doda pojašnjenje za ove zone zaštite crpilište Vinogradi i doda rečenica „Na poljoprivrednom zemljištu koje je navedeno u prilogu 1. ovog javnog natječaja, a ima napomenu III. zona zaštite crpilišta Vinogradi postoje ograničenja i zabrane sukladno članku 9. i 10. Odluke o zaštiti izvorišta crpilište Vinogradi“. Navela je ukoliko se Odluka usvoji ide na suglasnost u Ministarstvo i nakon dobivanja suglasnosti od strane Ministarstva ide se na raspisivanje javnog natječaja.

Potpredsjednica Općinskog vijeća otvara raspravu.

Vijećnica M. Čačić zatražila je pojašnjenje na temelju kojih kriterija je dodijeljeno zemljište ono koje će ići u zakup i ono koje će ići u prodaju.

Odgovor je dala pročelnica M. Beraković.

Kako se više nitko nije javio za raspravu potpredsjednica Općinskog vijeća zaključuje rasprava i stavlja na glasovanje prijedlog Odluke o raspisivanju javnog natječaja za prodaju poljoprivrednog zemljišta u vlasništvu Republike Hrvatske na području Općine Čepin.

Općinsko vijeće Općine Čepin sa 8 glasova ZA i 4 glasa SUZDRŽAN donijelo

ODLUKU

o raspisivanju javnog natječaja za prodaju poljoprivrednog zemljišta u vlasništvu

Republike Hrvatske na području Općine Čepin

(Odluka o raspisivanju javnog natječaja je sastavni dio zapisnika)

TOČKA 3. DONOŠENJE ODLUKE O IZMJENAMA I DOPUNAMA ODLUKE O UVJETIMA

 PRODAJE ZEMLJIŠTA U GOSPODARSKOJ ZONI ČEPIN

Vijećnici su na stol dobili materijal za točku 3. dnevnog reda.

S ovom točkom dnevnog reda nazočne je upoznao općinski načelnik D. Tonkovac te naveo kako je jedan od kriterija za prodaju zemljišta u Gospodarskoj zoni Čepin je bila osobna zadužnica. Naveo je kako je došao upit od nekih velikih firmi gdje postoji više vlasnika i njima je bio problem to ishoditi. Tada je odlučeno da to bude novo osiguranje „bankovna garancija“ ili osobni polog. Drugi uvjet je bio ukoliko u roku od 5 godina ne izgrade investicijski objekt po planu i programu ide ugovorna kazna od 100,00 kn i ide teret, i iz tog razloga je zatražena osobna zadužnica jer je se znalo događati da firme propadnu, i odu u stečaj.

Potpredsjednica Općinskog vijeća otvara raspravu.

Kako se nitko nije javio za raspravu potpredsjednica Općinskog vijeća zaključuje raspravu i stavlja na glasovanje prijedlog Odluke o izmjenama i dopunama Odluke o uvjetima prodaje zemljišta u Gospodarskoj zoni Čepin.

Općinsko vijeće Općine Čepin sa 8 glasova ZA i 4 glasa SUZDRŽAN donijelo je

ODLUKU

o izmjenama i dopunama Odluke o uvjetima prodaje zemljišta

u Gospodarskoj zoni Čepin

(Odluka o izmjenama i dopunama Odluke je sastavni dio zapisnika)

TOČKA 4. RAZNO

Potpredsjednica je otvorila raspravu pod točkom 4. dnevnog reda.

Kako se nitko nije javio za raspravu potpredsjednica Općinskog vijeća zaključuje raspravu.

Sjednica je zaključena u 19,12 sati.

ZAPISNIČAR:

Mladenka Bagarić

KLASA: 024-01/22-01/8

URBROJ: 2158-12-22-2

 POTPREDSJEDNICA

 OPĆINSKOG VIJEĆA

 Ksenija Rajtek